Na temelju članaka 15. i 19. Zakona o upravljanju državnom imovinom (»Narodne novine«, broj 52/18) i članka 30.Statuta općine Sikirevci("Službeni vjesnik Brodsko-posavske županije"br. 1/18.), Općinsko vijeće Općine Sikirevci na sjednici 13. održanoj dana 04.prosinca 2018. godine, donosi

**ODLUKU**

**O USVAJANJU GODIŠNJEG PLANA UPRAVLJANJA IMOVINOM**

**U VLASNIŠTVU OPĆINE SIKIREVCI ZA 2019. GODINU**

I.

Ovom Odlukom usvaja se Godišnji plan upravljanja imovinom u vlasništvu Općine Sikirevci za 2019. godinu kojeg je Općina Sikirevci u obvezi donijeti u skladu s odredbama Zakona o upravljanju državnom imovinom (»Narodne novine«, broj 52/18) te prema preporukama navedenim u Izvješću o obavljenoj reviziji upravljanja i raspolaganja nekretninama jedinica lokalne i područne (regionalne) samouprave na području Brodsko - posavske županije.

II.

Godišnjim planom upravljanja imovinom određuju se:

* kratkoročni ciljevi i smjernice upravljanja imovinom Općine Sikirevci,
* provedbene mjere u svrhu provođenja Strategije,
* detaljna analiza stanja upravljanja pojedinim oblicima imovine u vlasništvu Općine Sikirevci,
* godišnji planovi upravljanja pojedinim oblicima imovine u vlasništvu Općine Sikirevci.

Pobliži obvezni sadržaj Godišnjeg plana upravljanja, podatke koje mora sadržavati i druga pitanja s tim u vezi, propisano je Uredbom o obveznom sadržaju plana upravljanja imovinom u vlasništvu Republike Hrvatske (»Narodne novine«, broj 21/14).

III.

Godišnji plan upravljanja imovinom u vlasništvu Općine Sikirevci za 2019. godinu donosi Općinsko vijeće Općine Sikirevci za razdoblje od godinu dana, u tekućoj godini za sljedeću godinu.

IV.

Općina Sikirevci dužna je do 30. rujna 2020. godine dostaviti Općinskom vijeću na usvajanje Izvješće o provedbi Godišnjeg plana upravljanja imovinom u vlasništvu Općine Sikirevci za 2019. godinu.

V.

Ova Odluka stupa na snagu osmoga dana od dana objave u Službenom vjesniku Brodsko – posavske županije, a objavit će se na službenoj web stranici Općine Sikirevci i dostupna je javnosti u skladu sa odredbama Zakona o pravu na pristup informacijama (»Narodne novine«, broj 25/13, 85/15).

Predsjednik Općinskog vijeća

Općine Sikirevci

Josip Matić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis i pečat)*

Klasa: 406-01/18-01/01

Urbroj:2178/26-02-18-01

*Sikirevci*, 04.prosinac 2018.

*Dostaviti:*

* *Pismohrani*
* *Jedinstvenom upravnom odjelu*
* *Službenom vjesniku Brodsko – posavske županije*
* *Web stranici*